# 33 Piscium

33 Piscium (33 Psc) és un estel binari a la constel·lació dels Peixos de magnitud aparent +4,61 que s'hi troba a 128 anys llum del sistema solar.

## Característiques del sistema

La component principal de 33 Piscium és una gegant taronja de tipus espectral K0IIIb. Té una temperatura efectiva de 4.750 K i és 24 vegades més lluminosa que el Sol. El seu diàmetre angular, una vegada considerat l'enfosquiment de limbe, és de 1,73 ± 0,02 mil·lisegons d'arc, la qual cosa permet avaluar el seu diàmetre real; aquest, malgrat ser 7 vegades més gran que el del Sol, no és gran per a una gegant de les seves característiques. Gira sobre si mateixa amb una velocitat de rotació projectada de 1,9 km/s i té una massa de 1,7 ± 0,4 masses solars. Presenta una metal·licitat —abundància relativa d'elements més pesants que l'heli— un poc menor que la solar ([Fe/H] = -0,09). Altres elements com sodi, silici, calci i crom presenten uns nivells similars als solars, mentre que el vanadi és una mica més abundant que en el nostre estel. De l'estel secundari només es coneix la seva massa, igual a 0,76 ± 0,11 masses solars.
El període orbital del sistema és de 72,93 dies i l'excentricitat de l'òrbita és ε = 0,27. Aquesta binària no ha pogut ser resolta mitjançant interferometria de clapejat.

## Variabilitat

33 Piscium és una variable RS Canum Venaticorum la lluentor de la qual varia 0,08 magnituds, rebent la denominació, quant a variable, de BC Piscium. Té l'activitat magnètica coneguda més baixa entre aquesta classe de variables; l'Observatori Einstein de rajos X va estudiar el seu flux superficial (< 5x10$^3$ ergcm$^{−2}$s$^{−1}$), sent aquest inferior en dos ordres de magnitud als fluxos superficials observats en els sistemes RS Canum Venaticorum de llarg període amb menor activitat.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Steven Majewski «Determining ages of APOGEE giants with known distances» (en anglès). Astrophysical Journal, 1, 20-01-2016. DOI: 10.3847/0004-637X/817/1/40.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 9-2020. DOI: 10.3847/1538-3881/ABA592.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* 1 2 «* 33 Psc -- Variable of RS CVn type» (en anglès). SIMBAD (Centre de Dades astronòmiques d'Estrasburg). [Consulta: 10 desembre 2020].
* 1 2 3 4 5 Barisevičius, G.; Tautvaišienė, G.; Berdyugina, S.; Chorniy, Y.; Ilyin, I. «Chemical Composition of the RS CVn-type Star 33 Piscium». Baltic Astronomy, 20, 2011. pp. 53-63.
* ↑ Massarotti, Alessandro; Latham, David W.; Stefanik, Robert P.; Fogel, Jeffrey «Rotational and Radial Velocities for a Sample of 761 HIPPARCOS Giants and the Role of Binarity». The Astronomical Journal, 135, 1, 2008. pp. 209-231.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Astronomy and Astrophysics, 431, 4, 2005. pp. 773-777 (Taula consultada en CDS).
* ↑ De Medeiros, J. R.; Da Silva, J. R. P.; Maia, M. R. G. «The Rotation of Binary Systems with Evolved Components». The Astrophysical Journal, 578, 2, 2002. pp. 943-950.
* ↑ Pourbaix, D.; Tokovinin, A. A.; Batten, A. H.; Fekel, F. C.; Hartkopf, W. I.; Levato, H.; Morrell, N. I.; Torres, G.; Udry, S. «SB⁹: The ninth catalogue of spectroscopic binary orbits». Astronomy and Astrophysics, 424, 2004. pp. 727-732 (Tabla consultada en CDS).
* ↑ «BC Piscium» (en anglès). VizieR - Catàleg General d'Estrelles Variables. [Consulta: 10 desembre 2020].